Rikunarita-ORG/Wikinium huggingface dataset:
# Eberswalde (Marskrater)

| Eberswalde (Marskrater) |
| --- |
| E Paleo-Flossdelta am Eberswalde-Krater opgehol vum Mars Global Surveyor. |
| Eegenschaften |
| **Regioun** | Argyre-Becken |
| **Koordinaten** | 24° S, 33° W |
| **Duerchmiesser** | 63 km |
| **Entdecker** | Michael C. Malin a Ken Edgett |
| **Genannt no** | Eberswalde am Bundesland Brandenburg |

Eberswalde (THEMIS)
De Krater **Eberswalde** ass en Aschlagkrater um Planéit Mars. Hien ass eent vun de wichtegsten Zilgebidder fir d'Sich no Liewensspueren um Mars, well Reschter vun engem Flossdelta a senger Mëtt fonnt goufen. Den Eberswalde-Krater läit op der Südhallefkugel vum Planéit bei 24° Süd an 33° West. E krut säin Numm vun der Stad Eberswalde a Brandenburg. Hie gouf vum Michael C. Malin a Ken Edgett entdeckt.

De Krater ass liicht elliptesch, mat engem Duerchmiesser vu 65 Kilometer. Marsfuerscher wéi z. B. den Timothy Parker vum kaliforneschen Jet Propulsion Laboratory huelen un, datt säin Nopeschkrater, den Holden-Krater, an d'Argyre-Aschlagbecke fréier duerch e Floss verbonne waren. Deemno stoung am 900 Kilometer groussen Argyre-Becke viru Milliarde Joren de Waasserpegel kilometerhéich – bis d'Fluten iwwergelaf an no Norden ofgefloss sinn. Dat gewaltegt Flosssystem soll iwwer den Equator eraus bis an den Ares Valles gereecht hunn, wou am Summer 1997 d'Nasa-Sond Mars Pathfinder an engem ausgedréchenten Iwwerschwemmungsgebitt erofgoung.

D'Hypothes vun deem gewaltege Floss – en hätt selwer den Nil u Längt iwwertraff – ass ëmstridden. D'Existenz vu flëssegem Waasser a verschiddenen Deelberäicher vum virgeschloene Laf gëtt dogéint gréisstendeels akzeptéiert. No dëse Virstellungen huet fréier e Séi den Eberswalde-Krater gefëllt. Gestengs a Buedemmaterial sinn iwwer e System vun Zouflëss an de Séi koum a goufen do ofgelagert. Am Mëndungsberäich hunn d'Sedimenter dat nostréimend Waasser behënnert. Ëmmer nees huet sech de Floss un Obstakele gespléckt. D'Delta am Eberswalde-Krater gouf, geneesou wéi den Holden-Krater, als méiglecht Landegebitt vun der amerikanescher Missioun Mars Science Laboratory (MSL) "Rover Curiosity". Ausgewielt gouf um Enn awer de Gale-Krater.

* Thorsten Dambeck: *Der Nil des Roten Planeten*. In: Astronomie heute, Mäerz 2008, Säit 45–48

## Kuckt och

 **Portal Astronomie**

## Um Spaweck

* Mars Global Surveyor: Fotoe vum Eberswalde-Krater aus der Mars-Ëmlafbunn (2005)

|  |  |
| --- | --- |
|  |  **Commons: Eberswalde crater** – Biller, Videoen oder Audiodateien |
# Gale (Marskrater)

Gale|  |
| Koordinaten |
5°22'12"S, 137°48'36"O |
| Duerchmiesser |
154 km |
| Genannt no |
Walter Frederick Gale |
| Genannt am Joer |
1991 |
| Moundvéiereck |
Aeolis-Véiereck |

De **Gale** ass en Aschlagkrater um Planéit Mars. Säin Duerchmiesser ass ongeféier 154 km a säin Alter gëtt op 3,5 bis 3,8 Milliarde Joer geschat. Säin Numm krut hie vum australeschen Astronom Walter Frederick Gale.

## Lag

De Krater läit südlech vum Flaachland Elysium Planitia, seng Koordinate si 5,4° Süd an 137,8° Ost. Den **Aeolis Mons**, (och **Mount Sharp** genannt) de Bierg an der Mëtt vum Krater ass 5,5 km héich.

## Fuerschung

Den 22. Juli 2011 gouf bekannt gemaach, datt Gale als Landeplaz fir de Marsrover Curiosity ausgewielt gouf. D'Landung ass no engem Fluch vu ronn néng Méint de 6. August 2012 um 5:31 UTC gelongen. Et erwaart een, am Krater verschidde Sedimenter a Gestengsschichten ënnersichen ze kënnen. Sou soll ënner anerem och no méigleche Spuere vu Liewe gesicht ginn. Och soll de geologeschen Opbau vum Mars a säi Klima méi genee erfuerscht ginn. D'Missioun erwaart sech och nei Erkenntnesser fir d'Virbereedung vu spéidere bemannte Landungen um Mars.

Säitenunsiicht op de Krater mat Héichteniwwerzeechnung
Animatioun vum Krater mat der geplangter Streck vum Curiosity (Englesch)
## Kuckt och

 **Portal Astronomie**

## Um Spaweck

|  |  |
| --- | --- |
|  |  **Commons: Gale-Krater** – Biller, Videoen oder Audiodateien |

* (en) USGS-Marskraterliste
* (en) Mars landing sites down to final four
* (en) Gale bei Google Mars
# Lomonossow (Marskrater)

| Krater um Mars Lomonossow |
| --- |
| De Krater Lomonossow |
| Koordinaten | 64,9° N, 9,2° W |
| Duerchmiesser | 150 km |
| Déift | ? |
| Regioun | Mare Boreum Mare Acidalium |
| Genannt nom | Michail W. Lomonossow (1711 - 1765) |
| Divers | - |

De **Lomonosow** ass e Krater op der Grenz vun de Gradsecteure Mare Boreum a vum Mare Acidalium um Planéit Mars.

De Krater huet en Duerchmiesser vun 150 km a säi Beräich ass geologesch gesi ganz jonk an domat och flaach. De Krater krut 1973 den Numm vum russeschen Naturwëssenschaftler Michail Wassiljewitsch Lomonossow.

## Kuckt och

 **Portal Astronomie**

## Um Spaweck

* IAU-Kaart vum Krater Lomonosow
# 1764

◄ |
17. Joerhonnert |
**18. Joerhonnert**
| 19. Joerhonnert
| ►

◄◄ |
◄ |
1760 |
1761 |
1762 |
1763 |
**1764**
| 1765
| 1766
| 1767
| 1768
| ►
| ►►

*Dës Säit befaasst sech mam Joer 1764.*

## Evenementer

## Konscht a Kultur

* François-Joachim de Pierre de Bernis, *Les Saisons et les jours, poèmes*

## Wëssenschaft an Technik

## Gebuer

* 16. August: Englebert Neveu, Paschtouer aus dem Herzogtum Lëtzebuerg.
* 17. September: John Goodricke, engleschen Astronom.

## Gestuerwen

* 15. Abrëll: Madame de Pompadour, Maîtresse vum Louis XV. vu Frankräich.
* 02. September: Nathaniel Bliss, britteschen Astronom.

## Um Spaweck

|  |  |
| --- | --- |
|  |  **Commons: 1764** – Biller, Videoen oder Audiodateien |
# Westafrika

██ Westafrika
██ Maghreb
**Westafrika** bezeechent de westlechen Deel an Afrika. Geographesch gesi gehéiert de Maghreb och zu Westafrika.

Westafrika ëmfaasst follgend Staaten:

* Benin (Haaptstad Porto Novo)
* Burkina Faso (Haaptstad Ouagadougou)
* Côte d'Ivoire (Haaptstad Yamoussoukro)
* Gambia (Haaptstad Banjul)
* Ghana (Haaptstad Accra)
* Guinea (Haaptstad Conakry)
* Guinea-Bissau (Haaptstad Bissau)
* Cap Vert (Haaptstad Praia)
* Liberia (Haaptstad Monrovia)
* Mali (Haaptstad Bamako)
* Mauretanien (Haaptstad Nouakchott)
* Niger (Haaptstad Niamey)
* Nigeria (Haaptstad Abuja)
* Senegal (Haaptstad Dakar)
* Sierra Leone (Haaptstad Freetown)
* Togo (Haaptstad Lomé)
# Indeschen Ozean

Topographesch-bathymetresch Kaart
Den **Indeschen Ozean** (kuerz: **Indik**, op indoneesesche Kaarten och *Indoneeseschen Ozean* genannt) ass mat 74,9 Millioune km² (zirka 14,7 % vun der Uewerfläch vun der Äerd) den drëttgréissten Ozean op der Äerd. Seng déifst Plaz ass 8047 Meter ënner dem Niveau vum Mier.
E grenzt un d'Antarktis, den afrikaneschen, asiateschen an den australesche Kontinent a faasst e Volume vun zirka 291,9 Mio km³.

## Niewemierer

Zu den Niewemierer gehéieren d'Andamanemier, d'Arabescht Mier, de Golf vu Bengalen, d'Grouss Australesch Bucht, de Golf vun Aden, de Golf vum Oman, de Kanal vu Mosambik, de Persesche Golf, d'Rout Mier an d'Strooss vu Malakka.

## Inselen

Kaart vum Indeschen Ozean
Am Indeschen Ozean leien d'Inselstaaten Indonesien, Madagaskar a Sri Lanka. Eegestänneg Inselgruppe sinn d'Komoren (mam franséischen Departement vun déi Säit dem Mier Mayotte), d'Seychellen, Sansibar (mat der Insel Pemba) an d'Malediven. D'Inselgrupp vun de Maskarenen setzt sech zesummen aus Mauritius mat der Insel Rodrigues an dem franséischen Iwwerséidepartement La Réunion.

D'Inselgrupp Sokotra gehéiert zu der Republik Jemen. Den indeschen Uniounsterritoire Andamanen an Nikobaren besteet aus den Inselgruppen Andamanen an Nikobaren. D'Inselgruppe Lakkadiven an Amindiven an och d'Insel Minicoy bilden zesummen den indeschen Uniounsterritoire Lakshadweep.

De Chagos-Archipel mat der Haaptinsel Diego Garcia ass de leschte Britteschen Territoire am Indeschen Ozean. D'Insel Phuket gehéiert zu Thailand.

Zu Australie gehéieren d'Chrëschtdagsinsel, d'Kokosinselen, d'Heard- a McDonald-Inselen, d'Ashmore- a Cartier-Inselen.

Zum Indeschen Ozean gehéiere weiderhin d'Franséisch Süd- an Antarktisterritoiren Kerguelen.

## Hafestied um Indeschen Ozean

* Chennai (Indien)
* Colombo (Sri Lanka)
* Dar es Salaam (Tansania)
* Durban (Südafrika)
* East London (Südafrika)
* Jakarta (Indonesien)
* Kolkata (Indien)
* Melbourne (Australien)
* Mombasa (Kenia)
* Mumbai (Indien)
* Perth (Australien)
* Port Elizabeth (Südafrika)
* Richards Bay (Südafrika)

* Peter Lehr: *Region Indischer Ozean - Illusion oder Realität?* Heidelberg, 2004
* Stephan Conermann (Hg.): *Der Indische Ozean in historischer Perspektive*, EB-Verlag, Hamburg 1998 (= Asien und Afrika 1), ISBN 3-930826-44-5

## Um Spaweck

|  |  |
| --- | --- |
|  |  **Commons: Indeschen Ozean** – Biller, Videoen oder Audiodateien |
# Zensur (Kontroll)

Historesch Zensur an engem russesche Buch aus dem Joer 1886, an deem den zenséierten Text duerch Punkten ersat gouf.
Nazie verbrenne Bicher, déi hirer Meenung no subversiv sinn oder Ideologië representéieren, déi dem Nationalsozialismus entgéint stinn (1933).
**Zensur** bezeechent d'Kontroll oder d'Aschränkung vun Informatiounen, Meenungen oder kënschtlereschen Ausdrocksformen duerch de Staat oder privaten Institutiounen. Si ka politesch, moralesch oder sécherheetsrelevant Grënn hunn a gëtt jee no gesellschaftlechem Kontext ënnerschiddlech bewäert. Wärend si an autoritäre Staaten dacks dem Erhale vun der Muecht déngt, existéieren och an demokratesche Gesellschafte Forme vun Zensur, zum Beispill zum Schutz virun "Haass-Sprooch" oder Feelinformatiounen.

D'Geschicht vun der Zensur reecht bis an d'Antikitéit zeréck a spillt bis haut eng Roll an der Politik, der Konscht, der Literatur an an de Medien. An der moderner Gesellschaft ënnerscheet een tëscht staatlecher a privater Zensur. Staatlech Zensur gëtt duerch Gesetzer a staatlech Institutiounen duerchgesat, wärend privat Zensur duerch Entreprisen, Organisatiounen, sozial Medien oder Verlagshaiser geschitt, déi Contenu no eegene Richtlinne moderéieren oder läschen. Mat der Digitaliséierung huet sech d'Debatt intensivéiert, besonnesch duerch d'Reguléierung vu Contenu op de sozialen Netzwierker. Wärend déi eng Leit argumentéieren, datt Zensur néideg wier fir d'sozial Stabilitéit an d'Sécherheet ze garantéieren, gesinn d'Kritiker doran eng Menace fir d'Meenungsfräiheet.

D'Bewäertung vun der Zensur bleift ëmstridden. Obwuel eng Rei Staate méi streng Kontrollmechanismussen aféieren, gëtt et och Bestriewunge fir eng méi grouss Transparenz an Informatiounsfräiheet. Organisatioune wéi Reporter ouni Grenzen dokumentéiere weltwäit Fäll vun Zensur a setze sech fir de Schutz vun der Pressefräiheet an. D'Erausfuerderung besteet doran, tëscht gesellschaftlechem Schutz an individueller Fräiheet eng Balance ze fannen.

**Selbstzensur** oder **Autozensur** ass eng Zensur, déi sech Mënschen oder Institutioune selwer opleeën. Dat geschitt meescht aus Angscht oder Respekt virun de Preferenzen oder de Sensibilitéite vun aneren a geschitt dacks ouni offensichtlechen Drock vu baussen.

## Um Spaweck

|  |  |
| --- | --- |
|  |  **Commons: Zensur (Kontroll)** – Biller, Videoen oder Audiodateien |

## Referenzen
# University of South Florida

University of South Florida|  |
|  |
| University of South Florida |
| Typ |
staatlech Universitéit, ëffentlech Bildungsinstitutioun an den USA |
| Land |
Vereenegt Staate vun Amerika |
| Schülerzuel |
47.646 |
|   |
2012; 1. September 2021 |
| Gegrënnt |
1956 |
| Koordinaten |
28°3'36"N, 82°24'36"W |
| Um Spaweck |
 |
|  |

D'**University of South Florida** (kuerz **USF**) ass déi véiertgréisst Universitéit am US-amerikanesche Bundesstaat Florida. Si huet hiren Haaptcampus zu Tampa. Am Joer 2016-2017 hat d'USF e Budget vu ronn 1,6 Milliarden US-Dollar an et waren 49.591 Studenten ageschriwwen.

D'USF ass eng renomméiert Fuerschungsuniversitéit. 2015 stoung si op Plaz néng an der Lëscht vun den amerikaneschen Universitéiten, déi am meeschte Patenter ugemellt hunn.

Si ass 1956 als éischt onofhängeg amerikanesch Staatsuniversitéit vum 20. Joerhonnert gegrënnt ginn. Déi éischt Coursen hunn am September 1960 ugefaangen. 1971 ass d'Schoul fir Medezin opgaangen.

## Um Spaweck

|  |  |
| --- | --- |
|  |  **Commons: University of South Florida** – Biller, Videoen oder Audiodateien |

* USF Homepage

## Referenzen
# Demokratesch Volleksrepublik Korea

|  |  |
| --- | --- |
|  | Dëse **Geographiesartikel iwwer Asien** ass eréischt just eng **Skizz**. Wann Dir méi iwwer dëst Theema wësst, sidd Dir häerzlech invitéiert, aus dëse puer Sätz e richtegen Artikel ze schreiwen. Wann Dir beim Schreiwen Hëllef braucht, da luusst bis an d'FAQ eran. |

|  |
| --- |
| **조선민주주의인민공화국 朝鮮民主主義人民共和國 Chosŏn Minjujuŭi Inmin Konghwaguk Demokratesch Volleksrepublik Korea** |
|

|  |  |
| --- | --- |
|  |  |
|
Detailer | Detailer |

 |
|  |
| **Offiziell Sprooch**: | Koreanesch |
| **Haaptstad**: | Pjöngjang |
|  |
| **Staatsform:** | Volleksrepublik (Juche) |
|  • Landeschef: | Protokollaresche Staatschef ass de Choe Ryong-hae ass President vum Presidium vun der Ieweschter |
|  • Regierungschef: | Kim Jong-un |
|  |
| **Fläch:** | (95.) 122.762 km² |
|  |
| **Bevëlkerung:** | 22.912.177 (Juli 2005) |
|  • Bevëlkerungsdicht: | 186/km² |
|  |
| **Nationalhymn:** | *Ach’imŭn pinnara* |
| **Wärung:** | Nordkoreanesche Won |
| **Zäitzon:** | UTC +8:30 (PYT) |
| **Internet TLD:** | .kp (reservéiert, awer kaum gebraucht) |
| **InternationalenTelefonsprefix**: | +850 |
|  |

D'**Demokratesch Volleksrepublik Korea** (op Koreanesch *Choson Minchuchuui Immin Konghuaguk*), och nach **Nordkorea** genannt, ass e Staat an Ostasien. E grenzt am Norden un d'Volleksrepublik China an u Russland an am Süden u Südkorea.

## Sproochen

Déi offiziell Sprooch am Land ass Koreanesch. Donieft gëtt nach Russesch a Chineesesch gebraucht.

## Staats- a Regierungsform

D'Land ass zanter dem Ausruffe vun der Republik den 9. September 1948 eng Volleksrepublik.

## Offiziell Websäit

Eng vun deene wéinegen Internetsäiten ass déi offiziell Websäit vum Land.

Zur Info: D'Land supportéiert keen https.

## Um Spaweck

|  |  |
| --- | --- |
|  |  **Commons: Demokratesch Volleksrepublik Korea** – Biller, Videoen oder Audiodateien |

{Autoritéitskontroll}}

## Referenzen
# Universal Studios

|  |  |
| --- | --- |
|  | Dësen Artikel ass eréischt just eng **Skizz**. Wann Dir méi iwwer dëst Theema wësst, sidd Dir häerzlech invitéiert, aus dëse puer Sätz e richtegen Artikel ze schreiwen. Wann Dir beim Schreiwen Hëllef braucht, da luusst bis an d'FAQ eran. |

**Universal Studios** och als **Universal Pictures** oder méi rar als **Universal City Studios** bekannt, ass eng Filial vum Mediekonzern NBC Universal, déi op Filmproduktioune spezialiséiert ass.

D'Entreprise gehéiert zu de sechs gréisste Filmentreprisen an de Verereengte Staaten. Se gouf 1912 vum däitschen Emigrant Carl Laemmle gegrënnt.
# 15. Joerhonnert

../.. |
13. Joerhonnert |
14. Joerhonnert |
**15. Joerhonnert.** |
16. Joerhonnert |
17. Joerhonnert |
../..

D'**15. Joerhonnert** huet den 1. Januar 1401 ugefaangen an huet den 31. Dezember 1500 opgehalen.

## Evenementer

* 1441: Elisabeth vu Görlitz huet dem Philippe vun der Bourgogne d'Herzogtum Lëtzebuerg als Pand ginn.
* 1443: Belagerung a Prise vun der Festung Lëtzebuerg duerch de Philippe III. vun der Bourgogne.
* 1443-1555: Lëtzebuerg steet ënner der Herrschaft vun de Burgunder, déi vu Bréissel geherrscht hunn.
* 1453: De Fall vun Konstantinopel.
* 1453: End Honnertjärege Krich
* 1455-1485: Kriibsen Rous.
* 1477: De Charel de Kéngen, Herzog vun der Bourgogne, ass an der Schluecht zu Nanzeg gefall. Säi Meedche Marie vun der Bourgogne huet iwwerholl an de Maximilian vun Éisträich bestuet.

## Wichteg Persounen

## Erfindungen an Entdeckungen

* 1492: Amerika gouf vum Christoph Kolumbus *entdeckt*.

## Gebuer

* Nicolas de Rutter, lëtzebuergesche Geeschtlechen an Diplomat.

## Joren

| 15. Joerhonnert |
| --- |
| 1401 | 1402 | 1403 | 1404 | 1405 | 1406 | 1407 | 1408 | 1409 | 1410 | 1411 | 1412 | 1413 | 1414 | 1415 | 1416 | 1417 | 1418 | 1419 | 1420 |
| 1421 | 1422 | 1423 | 1424 | 1425 | 1426 | 1427 | 1428 | 1429 | 1430 | 1431 | 1432 | 1433 | 1434 | 1435 | 1436 | 1437 | 1438 | 1439 | 1440 |
| 1441 | 1442 | 1443 | 1444 | 1445 | 1446 | 1447 | 1448 | 1449 | 1450 | 1451 | 1452 | 1453 | 1454 | 1455 | 1456 | 1457 | 1458 | 1459 | 1460 |
| 1461 | 1462 | 1463 | 1464 | 1465 | 1466 | 1467 | 1468 | 1469 | 1470 | 1471 | 1472 | 1473 | 1474 | 1475 | 1476 | 1477 | 1478 | 1479 | 1480 |
| 1481 | 1482 | 1483 | 1484 | 1485 | 1486 | 1487 | 1488 | 1489 | 1490 | 1491 | 1492 | 1493 | 1494 | 1495 | 1496 | 1497 | 1498 | 1499 | 1500 |

## Um Spaweck

|  |  |
| --- | --- |
|  |  **Commons: 15. Joerhonnert** – Biller, Videoen oder Audiodateien |
# Internationale Filmfestspiele Berlin

De rouden Teppech vun der Berlinale 2017
De **Filmfestival vu Berlin**, offiziell **Internationale Filmfestspiele Berlin** oder einfach **Berlinale**, ass e bedeitende Filmfestival an der däitscher Haaptstad Berlin. E gëtt all Joer am Februar organiséiert.

## Geschicht

D'Berlinale gouf 1951 op Initiativ vum US-amerikanesche Militär, dat deemools ee Secteur vum gedeelte Berlin besat hat, an d'Liewe geruff. Et war den Ufank vum Kale Krich, an de Filmfestival sollt eng "Vitrinn vun der fräier Welt" fir d'Berliner Publikum sinn. Ënnert dem Motto "Schaufenster der freien Welt" gouf dunn och vum 6. Juni 1951 un déi éischt Editioun organiséiert. Den éischte Film, dee gewise gouf, war dem Alfred Hitchcock säi *Rebecca*.

Op den Internationale Filmfestspiller goufe keng Filmer aus sozialistesche Länner gewisen. Zu Ostberlin gouf als Reaktioun eng Woch nom Enn vun der éischter Berlinale de *Festival des volksdemokratischen Films* organiséiert, op deem haaptsächlech Filmer aus dem deemolegen Ostblock gewise goufen.

Zënter dem Ufank gëtt den Haaptpräis vum Festival, de "Gëllene Berliner Bier", verdeelt. D'Präisskulptur gouf vun der däitscher Kënschtlerin Renée Sintenis entworf. An den éischte Jore goufen d'Präisdréier nach deelweis duerch eng Publikumswal bestëmmt. Nodeem d'*Fédération internationale des associations des producteurs de films* (FIAPF) de Berliner Festival offiziell mat de Festivalle vun Cannes, Venedeg a Locarno gläichgestallt hat, huet sech dat dem FIAPF-Reglement entspriechend no geännert. 1956 koum fir d'éischt eng international Jury zesummen, déi e "Gëllenen" an e "Sëlwere Bier" verdeelt huet.

Ufanks war d'Berlinale virun allem e Publikums- a Glamourfestival, op deem sech vill Filmstare presentéiert hunn. Géint Enn vun den 1960er huet sech d'Ausriichtung vum Festival wéinst der gesellschaftlechen an der politescher Polariséierung geännert. Esou koum et 1970 zum Eclat, wéi dem Michael Verhoeven säi Film *o.k.* iwwer de Vietnamkrich esou een heftege Sträit ausgeléist huet, datt d'Jury zeréckgetrueden ass, weider Filmvirféierungen ofgesot a fir déi bis haut eenzeg Kéier kéng Präisser méi verdeelt goufen. Wéi de Willy Brandt Bundeskanzler gouf a mat senger neier Ostpolitik ënner anerem fir e kulturelle Rapprochement mat den Ostblock-Staate gesuergt huet, gouf 1974 mat *S toboy i bez tebya* ("Mat dir an ouni dech") vum Rodion Nachapetow an 1975 mat *Jakob der Lügner* fir d'éischt e Film aus der Sowjetunioun an aus der DDR gewisen.

Nieft dem gëllenen an dem sëlwere Bier ginn nach eng ganz Rei aner Präisser wärend dem Festival verdeelt, ënner anerem den "DAAD-Kurzfilmpreis", de "Gläserner Bär" (fir Kanner- a Jugendfilmer) an de "Berlinale Dokumentarfilmpreis". Da verdeelen och aner Juryen, déi vum Festival onofhängeg sinn, de "FIPRESCI-Präis" (de Präis vun der internationaler Associatioun vun de Filmkritiker), de "Preis der Lesejury der Berliner Morgenpost", den "Teddy Award" (fir LGBTIQ-Filmer) an de "Preis der Ökumenischen Jury" (fir Filmer mat wichtege sozialen an interreliéisen Themen).

## Homepage

* www.berlinale.de

## Referenzen